title: 2009/974/ES: Sklep Sveta z dne 30. novembra 2009 o sklenitvi Sporazuma med Evropsko skupnostjo in vlado Mongolije o nekaterih vidikih zračnih prevozov

text:
               18.12.2009

               SL

               Uradni list Evropske unije

               L 336/4

         SKLEP SVETA
   z dne 30. novembra 2009
   o sklenitvi Sporazuma med Evropsko skupnostjo in vlado Mongolije o nekaterih vidikih zračnih prevozov
   (2009/974/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) Pogodbe v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Svet je 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti s pogajanji dosegla Sporazum med Evropsko skupnostjo in vlado Mongolije o nekaterih vidikih zračnih prevozov (v nadaljnjem besedilu: Sporazum) v skladu z mehanizmi in direktivami iz Priloge k Sklepu Sveta, ki pooblašča Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (3)

               Sporazum je bil s pridržkom njegove poznejše sklenitve podpisan v imenu Skupnosti dne 3. aprila 2009.

               (4)

               Sporazum bi bilo treba odobriti –

         SKLENIL:
   Člen 1
   Sporazum med Evropsko skupnostjo in vlado Mongolije o nekaterih vidikih zračnih prevozov se odobri v imenu Skupnosti.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za uradno obvestilo, predvideno v členu 7(1) Sporazuma.

      V Bruslju, 30. novembra 2009

            Za Svet

            Predsednica

         B. ASK

      (1)  Mnenje z dne 15. septembra 2009 (še ni objavljeno v Uradnem listu).
    ---documentbreak---

               18.12.2009

               SL

               Uradni list Evropske unije

               L 336/5

         SPORAZUM
   med Evropsko skupnostjo in vlado Mongolije o nekaterih vidikih zračnih prevozov
   EVROPSKA SKUPNOST
   na eni strani in
   VLADA MONGOLIJE
   na drugi strani
   (v nadaljnjem besedilu „pogodbenici“)
   STA SE –
   OB UGOTOVITVI, da so bili med več državami članicami Evropske skupnosti in Mongolijo sklenjeni dvostranski sporazumi o zračnem prevozu, ki vsebujejo določbe v nasprotju s pravom Skupnosti,
   OB UGOTOVITVI, da ima Evropska skupnost izključno pristojnost v zvezi z več vidiki, ki se lahko vključijo v dvostranske sporazume o zračnih prevozih med državami članicami Evropske skupnosti in tretjimi državami,
   OB UGOTOVITVI, da imajo v skladu s pravom Evropske skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami,
   OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu s pravom Evropske skupnosti,
   OB PRIZNAVANJU, da je treba nekatere določbe dvostranskih sporazumov o zračnih prevozih med državami članicami Evropske skupnosti in Mongolijo, ki so v nasprotju s pravom Evropske skupnosti, popolnoma uskladiti s tem pravom zaradi vzpostavitve trdne pravne podlage za zračne prevoze med Evropsko skupnostjo in Mongolijo ter ohranitve stalnosti teh zračnih prevozov,
   OB PRIZNAVANJU, da se v primeru, ko država članica določi letalskega prevoznika, katerega predpisani nadzor izvaja in vzdržuje druga država članica, pravice Mongolije v skladu z varnostnimi predpisi iz sporazuma med državo članico, ki je določila letalskega prevoznika, in Mongolijo uporabljajo na enak način za to drugo državo članico pri sprejemanju, izvajanju ali vzdrževanju varnostnih standardov in za dovoljenja za opravljanje prometa navedenega letalskega prevoznika,
   OB UGOTOVITVI, da letalski prevozniki v skladu s pravom Evropske skupnosti načeloma ne smejo sklepati sporazumov, ki bi lahko vplivali na trgovino med državami članicami Evropske skupnosti in katerih cilj ali posledica je preprečevanje, omejevanje ali izkrivljanje konkurence,
   OB UGOTOVITVI, da Evropska skupnost v okviru teh pogajanj nima namena povečati skupnega obsega zračnega prometa med Evropsko skupnostjo in Mongolijo, ter vplivati na ravnovesje med letalskimi prevozniki Skupnosti in letalskimi prevozniki Mongolije ali se pogajati o spremembah določb obstoječih dvostranskih sporazumov o zračnem prevozu v zvezi s prometnimi pravicami,
   OB PRIZNAVANJU, da lahko določbe v dvostranskih sporazumih o zračnem prevozu, sklenjenih med državami članicami Evropske skupnosti in Mongolijo, ki (i) zahtevajo ali spodbujajo sprejetje sporazumov med podjetji, sklepe podjetniških združenj ali usklajena ravnanja, ki preprečujejo, izkrivljajo ali omejujejo konkurenco med letalskimi prevozniki na zadevnih zračnih poteh ali (ii) krepijo učinke takih sporazumov, sklepov ali usklajenih ravnanj ali (iii) prenašajo na letalske prevoznike ali druge zasebne gospodarske operatorje odgovornost za sprejemanje ukrepov, ki preprečujejo, izkrivljajo ali omejujejo konkurenco med letalskimi prevozniki na zadevnih zračnih poteh, onemogočijo učinkovito izvajanje pravil o konkurenci, ki se uporabljajo za podjetja –
   DOGOVORILI O NASLEDNJEM:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti.
   2.   Sklicevanja v posameznih sporazumih, navedenih v Prilogi I, na državljane države članice, ki je pogodbenica navedenega sporazuma, se razumejo kakor sklicevanja na državljane držav članic Evropske skupnosti.
   3.   Sklicevanja v posameznih sporazumih iz Priloge I na letalske prevoznike ali letalske družbe države članice, ki je pogodbenica navedenega sporazuma, se razumejo kot sklicevanje na letalske prevoznike, ki jih določi navedena država članica.
   4.   S tem sporazumom se ne ustvarijo dodatne prometne pravice poleg tistih, ki so določene v dvostranskih sporazumih med zadevnimi državami članicami in Mongolijo. Dodelitev prometnih pravic se še naprej izvaja na podlagi dvostranskih sporazumov med zadevnimi državami članicami in Mongolijo.
   Člen 2
   Določitev s strani države članice
   1.   Določbe iz odstavkov 2 in 3 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani zadevne države članice, njegovih pooblastil in dovoljenj, ki jih prizna Mongolija, in zavrnitvi, preklicu, začasnemu odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice Mongolija prizna ustrezna poblastila in dovoljenja z najmanjšo postopkovno zamudo, pod pogojem, da:

               (i)

               ima letalski prevoznik v skladu s Pogodbo o ustanovitvi Evropske skupnosti sedež na ozemlju države članice, ki ga je določila, in ima veljavno operativno licenco v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen; in

               (iii)

               je letalski prevoznik v neposredni lasti države članice ali je njegov večinski lastnik država članica in/ali državljani države članice ali drugih držav, ki so navedene v Prilogi III in/ali državljani teh drugih držav, in da imajo te države in/ali ti državljani ves čas učinkovit nadzor.

         3.   Mongolija lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga določi država članica, če:

               (i)

               letalski prevoznik nima sedeža v skladu s Pogodbo o ustanovitvi Evropske skupnosti na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika, ali ustrezni letalski organ v določitvi ni jasno opredeljen;

               (iii)

               letalski prevoznik ni v neposredni ali večinski lasti in ni učinkovito nadzorovan s strani držav članic in/ali državljanov držav članic in/ali drugih držav, ki so navedene v Prilogi III, in/ali državljanov teh drugih držav;

               (iv)

               letalski prevoznik že ima dovoljenje za opravljanje prometa na podlagi dvostranskega sporazuma med Mongolijo in drugo državo članico ter lahko Mongolija dokaže, da bi se z uveljavljanjem prometnih pravic na podlagi tega sporazuma na progi, ki vključuje točko v drugi državi članici, izognila omejitvam v zvezi s prometnimi pravicami, ki jih določa dvostranski sporazum med Mongolijo in navedeno drugo državo članico; ali

               (v)

               ima letalski prevoznik spričevalo letalskega prevoznika, ki ga je izdala država članica, in ni dvostranskega sporazuma o zračnih prevozih med Mongolijo in to državo članico ter je ta država članica zavrnila prometne pravice letalskemu prevozniku, ki ga je določila Mongolija.

         Pri izvajanju svoje pravice iz tega odstavka Mongolija ne diskriminira letalskih prevoznikov Skupnosti na podlagi državne pripadnosti.
   Člen 3
   Varnost
   1.   Določbe iz odstavka 2 tega člena dopolnjujejo ustrezne določbe členov iz Priloge II(c).
   2.   Kjer država članica določi letalskega prevoznika, katerega predpisani nadzor izvaja in vzdržuje druga država članica, se pravice Mongolije v skladu z varnostnimi predpisi iz sporazuma med državo članico, ki je določila letalskega prevoznika, in Mongolijo uporabljajo na enak način za to drugo državo članico pri sprejemanju, izvajanju ali vzdrževanju varnostnih standardov in za dovoljenja za opravljanje prometa navedenega letalskega prevoznika.
   Člen 4
   Skladnost s pravili o konkurenci
   1.   Ne glede na kakršne koli druge nasprotne določbe nobena določba v sporazumih iz Priloge I ne (i) zahteva ali spodbuja sprejetja sporazumov med podjetji za zračni prevoz, sklepov podjetniških združenj ali usklajenih ravnanj, ki preprečujejo ali izkrivljajo konkurenco ali (ii) krepi učinkov takih sporazumov, sklepov ali usklajenih ravnanj ali (iii) prenese na zasebne gospodarske operaterje odgovornosti za ukrepe, ki preprečujejo, izkrivljajo ali omejujejo konkurenco.
   2.   Določbe v sporazumih, ki so navedeni v Prilogi I, ki so v neskladju z odstavkom 1 tega člena, se ne uporabljajo.
   Člen 5
   Priloge k Sporazumu
   Priloge k temu sporazumu so njegov sestavni del.
   Člen 6
   Revizija ali sprememba
   Pogodbenici lahko ta sporazum kadar koli sporazumno revidirata ali spremenita.
   Člen 7
   Začetek veljavnosti
   Ta sporazum začne veljati z dnem, ki sledi datumu prejema zadnjega uradnega obvestila, s katerim se pogodbenici po diplomatski poti pisno obvestita, da so bili zaključeni notranji postopki, potrebni za začetek veljavnosti sporazuma.
   Člen 8
   Prenehanje veljavnosti
   1.   Vsaka od pogodbenic lahko ta sporazum kadar koli odpove, tako da drugo pogodbenico po diplomatski poti o tem pisno obvesti. Prenehanje veljavnosti sporazuma začne učinkovati šest (6) mesecev po datumu prejema takšnega uradnega obvestila s strani druge pogodbenice.
   2.   V primeru prenehanja veljavnosti sporazuma iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   3.   V primeru prenehanja veljavnosti vseh sporazumov iz Priloge I istočasno preneha veljati tudi ta sporazum.

      V POTRDITEV NAVEDENEGA so spodaj podpisani, ki so za to ustrezno pooblaščeni, podpisali ta sporazum.
      V Ulan Batorju, tretjega aprila leta dva tisoč devet, sestavljeno v dveh izvodih, v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in mongolskem jeziku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   PRILOGA I

      Seznam sporazumov iz člena 1 tega sporazuma

   Sporazumi o zračnem prevozu med Mongolijo in državami članicami Evropske skupnosti, ki so na dan podpisa tega sporazuma sklenjeni, podpisani in/ali parafirani, kakor so bili spremenjeni:

               —

               Sporazum o zračnem prevozu med avstrijsko zvezno vlado in vlado Mongolije, podpisan na Dunaju 2. oktobra 2007, v nadaljnjem besedilu „Sporazum med Mongolijo in Avstrijo“ v Prilogi II,

               —

               Sporazum med vlado Kraljevine Danske in vlado Mongolije o zračnem prevozu, podpisan v Pekingu 19. junija 1997, v nadaljnjem besedilu „Sporazum med Mongolijo in Dansko“ v Prilogi II,

               —

               Sporazum med vlado Republike Finske in vlado Mongolije o zračnem prevozu, podpisan v Helsinkih 10. februarja 2000, v nadaljnjem besedilu „Sporazum med Mongolijo in Finsko“ v Prilogi II,

               —

               Sporazum med vlado Zvezne republike Nemčije in vlado Mongolije o zračnem prevozu, podpisan v Bonnu 29. maja 1998, v nadaljnjem besedilu „Sporazum med Mongolijo in Nemčijo“ v Prilogi II,

               —

               Sporazum med vlado Republike Madžarske in vlado Mongolije o zračnem prevozu, podpisan v Ulan Batorju 13. septembra 1994, v nadaljnjem besedilu „Sporazum med Mongolijo in Madžarsko“ v Prilogi II,

               —

               Sporazum med vlado Velikega vojvodstva Luksemburg in vlado Mongolije o zračnem prevozu, podpisan v Luxembourgu 18. marca 1995, v nadaljnjem besedilu „Sporazum med Mongolijo in Luksemburgom“ v Prilogi II,

               —

               Sporazum med vlado Kraljevine Nizozemske in vlado Mongolije o zračnem prevozu, podpisan v Haagu 9. marca 1995, v nadaljnjem besedilu „Sporazum med Mongolijo in Nizozemsko“ v Prilogi II,

               —

               Sporazum med vlado Ljudske republike Poljske in vlado Ljudske republike Mongolije, podpisan v Ulan Batorju 26. maja 1989, v nadaljnjem besedilu „Sporazum med Mongolijo in Poljsko“ v Prilogi II,

               —

               Sporazum med vlado Romunije in vlado Mongolije o zračnem prevozu, podpisan v Ulan Batorju 10. julija 1990, v nadaljnjem besedilu „Sporazum med Mongolijo in Romunijo“ v Prilogi II,

               —

               Sporazum med vlado Kraljevine Švedske in vlado Mongolije o zračnem prevozu, podpisan v Pekingu 19. junija 1997, v nadaljnjem besedilu „Sporazum med Mongolijo in Švedsko“ v Prilogi II,

               —

               Sporazum med vlado Združenega kraljestva Velike Britanije in Severne Irske ter vlado Mongolije o zračnem prevozu, podpisan v Londonu 1. marca 2000, v nadaljnjem besedilu „Sporazum med Mongolijo in Združenim kraljestvom“ v Prilogi II.

         PRILOGA II

      Seznam členov v sporazumih iz Priloge I in iz členov 2 in 3 tega sporazuma

               (a)

               Določitev s strani države članice:

                           —

                           člen 3(5) Sporazuma med Mongolijo in Avstrijo,

                           —

                           člen 3(4) Sporazuma med Mongolijo in Dansko,

                           —

                           člen 3(4) Sporazuma med Mongolijo in Nemčijo,

                           —

                           člen 3(4) Sporazuma med Mongolijo in Madžarsko,

                           —

                           člen 3(4) Sporazuma med Mongolijo in Luksemburgom,

                           —

                           člen 3(4) Sporazuma med Mongolijo in Nizozemsko,

                           —

                           člen 3(2) Sporazuma med Mongolijo in Poljsko,

                           —

                           člen 3(4) Sporazuma med Mongolijo in Švedsko,

                           —

                           člen 4(4) Sporazuma med Mongolijo in Združenim kraljestvom.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 4(1)(a) Sporazuma med Mongolijo in Avstrijo,

                           —

                           člen 4(1)(a) Sporazuma med Mongolijo in Dansko,

                           —

                           člen 5(1)(a) Sporazuma med Mongolijo in Finsko,

                           —

                           člen 4 Sporazuma med Mongolijo in Nemčijo,

                           —

                           člen 4(1)(a) Sporazuma med Mongolijo in Madžarsko,

                           —

                           člen 4(1)(a) Sporazuma med Mongolijo in Luksemburgom,

                           —

                           člen 4(1)(a) Sporazuma med Mongolijo in Nizozemsko,

                           —

                           člen 3(3) Sporazuma med Mongolijo in Poljsko,

                           —

                           člen 3(4)(a) Sporazuma med Mongolijo in Romunijo,

                           —

                           člen 4(1)(a) Sporazuma med Mongolijo in Švedsko,

                           —

                           člen 5(1)(a) Sporazuma med Mongolijo in Združenim kraljestvom.

               (c)

               Varnost:

                           —

                           člen 6 Sporazuma med Mongolijo in Avstrijo,

                           —

                           člen 13 Sporazuma med Mongolijo in Finsko,

                           —

                           člen 12 Sporazuma med Mongolijo in Nemčijo,

                           —

                           člen 11 Sporazuma med Mongolijo in Madžarsko,

                           —

                           člen 7 Sporazuma med Mongolijo in Luksemburgom,

                           —

                           člen 8 Sporazuma med Mongolijo in Nizozemsko,

                           —

                           člen 7 Sporazuma med Mongolijo in Romunijo.

         PRILOGA III

      Seznam drugih držav iz člena 2 tega sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prevozu).


title: Sklep Sveta z dne 12. junija 2014 o imenovanju nadomestnega člana Svetovalnega odbora za varnost in zdravje pri delu za Litvo

text:
               14.6.2014

               SL

               Uradni list Evropske unije

               C 182/16

         SKLEP SVETA
   z dne 12. junija 2014
   o imenovanju nadomestnega člana Svetovalnega odbora za varnost in zdravje pri delu za Litvo
   2014/C 182/04
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta z dne 22. julija 2003 o ustanovitvi Svetovalnega odbora za varnost in zdravje pri delu (1) in zlasti člena 3 Sklepa,
   ob upoštevanju seznama kandidatov, ki so ga Svetu predložile vlade držav članic,
   ob upoštevanju naslednjega:

               (1)

               Svet je s sklepoma z dne 22. aprila 2013 (2) in 2. decembra 2013 (3) imenoval člane in nadomestne člane Svetovalnega odbora za varnost in zdravje pri delu za obdobje od 22. aprila 2013 do 28. februarja 2016.

               (2)

               Litovska vlada je za prosto mesto podala dodatni predlog o imenovanju –

         SPREJEL NASLEDNJI SKLEP:
   Člen 1
   Za nadomestnega člana Svetovalnega odbora za varnost in zdravje pri delu za obdobje do 28. februarja 2016 se imenuje naslednja oseba:
   III.   PREDSTAVNIKI DELODAJALCEV

               Država

               Član

               Nadomestni član

               Litva

               Nadežda FILIPOVA

         Člen 2
   Svet bo pozneje imenoval člane in nadomestne člane, ki še niso bili predlagani za imenovanje.
   Člen 3
   Ta sklep začne veljati na dan sprejetja.

      V Luxembourgu, 12. junija 2014

            Za Svet

            Predsednik

         Y. MANIATIS

      (1)  UL C 218, 13.9.2003, str. 1.

      (2)  Sklep Sveta z dne 22. aprila 2013 o imenovanju članov in nadomestnih članov Svetovalnega odbora za varnost in zdravje pri delu (UL C 120, 26.4.2013, str. 7).

      (3)  Sklep Sveta z dne 2. decembra 2013 o imenovanju članov in nadomestnih članov Svetovalnega odbora za varnost in zdravje pri delu za Hrvaško, Madžarsko, Portugalsko in Združeno kraljestvo (UL C 358, 7.12.2013, str. 3).


title: Sklep Sveta z dne 19. decembra 1994 o sklenitvi Sporazuma v obliki izmenjave pisem med Evropsko skupnostjo in Kraljevino Maroko o režimu uvoza paradižnika in bučk v Evropsko skupnost s poreklom iz Maroka in uvoženimi iz Maroka

text:
Pomembno pravno obvestilo

|

31995D0035

Uradni list L 048 , 03/03/1995 str. 0021 - 0021

		Sklep Svetaz dne 19. decembra 1994o sklenitvi Sporazuma v obliki izmenjave pisem med Evropsko skupnostjo in Kraljevino Maroko o režimu uvoza paradižnika in bučk v Evropsko skupnost s poreklom iz Maroka in uvoženimi iz Maroka(95/35/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,ob upoštevanju predloga Komisije,ker je bil v okviru Urugvajskega kroga večstranskih trgovinskih pogajanj uvozni režim za paradižnik in bučke spremenjen;ker člen 25 Sporazuma o sodelovanju med Evropsko gospodarsko skupnostjo in Kraljevino Maroko predvideva, da sme Skupnost, kjer so obstoječa pravila spremenjena, spremeniti režim, določen v Sporazumu, v zvezi z zadevnimi proizvodi;ker se je Skupnost s Kraljevino Maroko sporazumela, da se navedeni režim prilagodi na podlagi Sporazuma v obliki izmenjave pisem;ker je treba ta Sporazum zdaj potrditi;ker je prav tako treba določiti podrobna pravila za izvajanje navedenega Sporazuma v obliki izmenjave pisem,SKLENIL:Člen 1Sporazum v obliki izmenjave pisem med Evropsko skupnostjo in Kraljevino Maroko o režimu uvoza paradižnika in bučk v Evropsko skupnost s poreklom in uvoženimi iz Maroka, se potrdi v imenu Evropske skupnosti.Besedilo navedenega Sporazuma se priloži temu sklepu.Člen 2Predsednika Sveta se pooblasti za imenovanje osebe pooblaščenih za podpis Sporazuma, zavezujočega za skupnost.Člen 3Podrobne ureditve za izvajanje navedenega Sporazuma vključno z možnimi nadzornimi ukrepi se sprejmejo, če je to potrebno, v skladu s postopkom iz člena 33 Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1] ali v skladu z določbami Uredbe Sveta (ES) št. 1981/94 z dne 25. julija 1994, ki odpira in predvideva upravljanje s tarifnimi kvotami Skupnosti za določene izdelke s poreklom iz Alžirije, Cipra, Egipta, Izraela, Jordanije, Malte, Maroka, zasedenih ozemelj, Tunizije in Turčije in ki predvideva podrobna pravila za podaljšanje in prilagajanje teh tarifnih kvot [2].Kjer izvajanje Sporazuma zahteva tesno sodelovanje s Kraljevino Maroko, lahko Komisija sprejme vse potrebne ukrepe za zagotovitev takšnega sodelovanja.V Bruslju, 19. decembra 1994Za SvetPredsednikK. Kinkel[1] UL L 118, 20.5.1972, str. 1. Uredba, kakor je bila nazadnje spremenjena z Uredbo Komisije (ES) št. 2753/94 (UL L 292, 12.11.1994, str. 3).[2] UL L 199, 2.8.1994, str. 1.--------------------------------------------------


title: 2006/630/ES: Sklep Sveta z dne 15. septembra 2006 o imenovanju treh danskih članov in petih nadomestnih danskih članov Odbora regij

text:
               20.9.2006

               SL

               Uradni list Evropske unije

               L 256/17

      SKLEP SVETA

   z dne 15. septembra 2006
   o imenovanju treh danskih članov in petih nadomestnih danskih članov Odbora regij
   (2006/630/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predlogov danske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Tri mesta članov Odbora regij so po odstopu g. Lausta Groveja VEJLSTRUPA, g. Johnnyja SØTRUPA in ge. Tove LARSEN prosta. Tri mesta nadomestnih članov Odbora regij so po odstopu g. Sonnyja BERTHOLDA, g. Nielsa LARSENA in g. Madsa LEBECHA prosta. Dve mesti nadomestnih članov Odbora regij sta prosti po imenovanju g. Pera Bødkerja ANDERSENA in ge. Eve NEJSTGAARD za člana –

         SKLENIL:
   Člen 1
   Za člane ali nadomestne člane Odbora regij se za preostanek trenutnega mandata, ki traja do 25. januarja 2010, imenujejo naslednje osebe:

               (a)

               za člane:

                           —

                           g. Per Bødker ANDERSEN, Borgmester, Kolding Kommune, ki nadomesti g. Lausta Groveja VEJLSTRUPA,

                           —

                           g. Bo ANDERSEN, Borgmester, Ringe Kommune, ki nadomesti g. Johnnyja SØTRUPA,

                           —

                           ga. Eva NEJSTGAARD, Borgmester, Allerød Kommune, ki nadomesti go. Tove LARSEN;

               (b)

               za nadomestne člane:

                           —

                           ga. Anna Margrethe KAALUND, Borgmester, Tjele Kommune, ki nadomesti g. Sonnyja BERTHOLDA,

                           —

                           ga. Mona HEIBERG, Medlem af Københavns Borgerrepræsentation, ki nadomesti g. Pera Bødkerja ANDERSENA,

                           —

                           g. Jens Christian GJESSING, Borgmester, Haderslev Kommune, ki nadomesti go. Eve NEJSTGAARD,

                           —

                           g. Jens Arne HEDEGAARD, Borgmester, Brønderslev Kommune, ki nadomesti g. Nielsa LARSENA,

                           —

                           g. Bjørn DAHL, Borgmester, Roskilde Kommune, ki nadomesti g. Madsa LEBECHA.

         Člen 2
   Ta sklep začne učinkovati na dan sprejetja.

      V Bruslju, 15. septembra 2006

            Za Svet

            Predsednik

         E. TUOMIOJA

      (1)  UL L 56, 25.2.2006, str. 75.


title: Sklep Sveta z dne 29. julija 1999 o predhodni uporabi Sporazuma o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi

text:
Pomembno pravno obvestilo

|

31999D0753

Uradni list L 311 , 04/12/1999 str. 0001 - 0001

		Sklep Svetaz dne 29. julija 1999o predhodni uporabi Sporazuma o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi(1999/753/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 310 v zvezi s prvim in drugim stavkom prvega odstavka člena 300(2) te pogodbe,ob upoštevanju predloga Komisije,ob upoštevanju naslednjega:(1) Skupnost in Južna Afrika sta se zavezali, da bosta sprejeli postopke za čimprejšnjo uporabo Sporazuma o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi.(2) Predhodna uporabnost tega sporazuma preko sporazuma v obliki izmenjave pisem je v potrebna za zagotavljanje celovitega okvira sodelovanja med Skupnostjo in Južno Afriko do zaključka postopkov, potrebnih za začetek veljavnosti tega sporazuma.(3) Zato je potrebno odobriti Sporazum v obliki izmenjave pisem –SKLENIL:Člen 1Sporazum v obliki izmenjave pisem med Skupnostjo in Južno Afriko, ki določa predhodno uporabo dela Sporazuma o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi se potrdi v imenu Skupnosti.Besedilo sporazuma v obliki izmenjave pisem in besedilo sporazuma sta priložena temu sklepu.Člen 2Za uveljavitev člena 97 sporazuma predstavnik Komisije v obdobju predhodne uporabe sporazuma predseduje Svetu za sodelovanje in zastopa Skupnost.Svet na predlog Komisije določi stališče Skupnosti, v Svetu za sodelovanje.Člen 3Ta sklep se objavi v Uradnem listu Evropskih Skupnosti.V Bruslju, 29. julija 1999Za SvetPredsednikS. Hassi--------------------------------------------------


title: 2007/827/ES: Sklep Sveta z dne 22. novembra 2007 o sklenitvi Sporazuma med Evropsko skupnostjo in Republiko Moldavijo o poenostavitvi izdajanja vizumov

text:
               19.12.2007

               SL

               Uradni list Evropske unije

               L 334/168

         SKLEP SVETA
   z dne 22. novembra 2007
   o sklenitvi Sporazuma med Evropsko skupnostjo in Republiko Moldavijo o poenostavitvi izdajanja vizumov
   (2007/827/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti točk (i) in (ii) člena 62(2)(b) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Komisija je v imenu Evropske skupnosti v pogajanjih dosegla Sporazum z Republiko Moldavijo o poenostavitvi izdajanja vizumov.

               (2)

               Sporazum je bil v imenu Evropske skupnosti podpisan dne 10. oktobra 2007 s pridržkom njegove morebitne poznejše sklenitve v skladu s Sklepom Sveta, sprejetim 9. oktobra 2007.

               (3)

               Ta sporazum bi bilo treba odobriti.

               (4)

               S Sporazumom je ustanovljen Skupni odbor za upravljanje Sporazuma, ki lahko sprejme svoj poslovnik. Primerno je zagotoviti poenostavljen postopek za sprejemanje stališča Skupnosti v tem primeru.

               (5)

               V skladu s Protokolom o stališču Združenega kraljestva in Irske ter Protokolom o vključitvi schengenskega pravnega reda v okvir Evropske unije, ki je priložen Pogodbi o Evropski uniji in Pogodbi o ustanovitvi Evropske skupnosti, Združeno kraljestvo in Irska ne sodelujeta pri sprejetju tega sklepa, ki zanju ni zavezujoč niti se v njiju ne uporablja.

               (6)

               V skladu s Protokolom o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju tega sklepa, ki zanjo ni zavezujoč niti se v njej ne uporablja –

         SKLENIL:
   Člen 1
   Sporazum med Evropsko skupnostjo in Republiko Moldavijo o poenostavitvi izdajanja vizumov se odobri v imenu Skupnosti.
   Besedilo Sporazuma je priloženo temu sklepu (1).
   Člen 2
   Predsednik Sveta da uradno obvestilo, določeno v členu 15(1) Sporazuma (2).
   Člen 3
   Komisija, ki ji pomagajo strokovnjaki iz držav članic, zastopa Skupnost v Skupnem odboru strokovnjakov, ustanovljenem s členom 12 Sporazuma.
   Člen 4
   Stališče Skupnosti v okviru Skupnega odbora strokovnjakov glede sprejetja njegovega poslovnika v skladu s členom 12(4) Sporazuma sprejme Komisija po posvetovanju s posebnim odborom, ki ga imenuje Svet.
   Člen 5
   Ta sklep se objavi v Uradnem listu Evropske unije.

      V Bruslju, 22. novembra 2007

            Za Svet

            Predsednik

         M. PINHO

      (1)  Glej stran 169 tega Uradnega lista.

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
   SPORAZUM
   med Evropsko skupnostjo in Republiko Moldavijo o poenostavitvi izdajanja vizumov
   EVROPSKA SKUPNOST, v nadaljnjem besedilu „Skupnost“,
   in
   REPUBLIKA MOLDAVIJA,
   v nadaljnjem besedilu „pogodbenici“, STA SE –
   OB UPOŠTEVANJU, da so državljani EU od 1. januarja 2007 izvzeti iz vizumske obveznosti, kadar potujejo v Republiko Moldavijo za obdobje do 90 dni v obdobju 180 dni ali so v tranzitu preko ozemlja Republike Moldavije,
   Z NAMENOM nadaljnjega razvoja prijateljskih odnosov med pogodbenicama in v želji, da s poenostavitvijo izdajanja vizumov državljanom Moldavije spodbujata stike med ljudmi, kar je pomemben pogoj za stabilen razvoj gospodarskih, humanitarnih, kulturnih, znanstvenih in drugih vezi,
   OB UPOŠTEVANJU obstoječega Akcijskega načrta evropske sosedske politike med EU in Moldavijo, ki predvideva vzpostavitev konstruktivnega dialoga o sodelovanju na področju vizumov med EU in Moldavijo, pa tudi izmenjavo stališč o možnostih poenostavitve vizumskih postopkov v skladu s pravnim redom,
   OB PRIZNAVANJU uvedbe režima potovanj brez vizumov za državljane Republike Moldavije kot dolgoročno perspektivo,
   OB PRIZNAVANJU, da bi se v primeru ponovne uvedbe vizumske obveznosti za državljane EU s strani Republike Moldavije enake poenostavitve, dodeljene po tem sporazumu državljanom Republike Moldavije, na podlagi vzajemnosti samodejno uporabljale za državljane EU,
   OB PRIZNAVANJU, da poenostavitev vizumskih postopkov ne bi smela povzročiti nezakonite migracije, in ob posvečanju posebne pozornosti varnosti in ponovnemu sprejemu,
   OB UPOŠTEVANJU Protokola o stališču Združenega kraljestva in Irske ter Protokola o vključitvi schengenskega pravnega reda v okvir Evropske unije, ki je priložen Pogodbi o Evropski uniji in Pogodbi o ustanovitvi Evropske skupnosti, ter s potrditvijo, da se določbe tega sporazuma ne uporabljajo za Združeno kraljestvo in Irsko,
   OB UPOŠTEVANJU Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, ter s potrditvijo, da se določbe tega sporazuma ne uporabljajo za Kraljevino Dansko –
   DOGOVORILI:
   Člen 1
   Namen in področje uporabe
   Namen tega sporazuma je poenostaviti izdajanje vizumov za načrtovano bivanje za največ 90 dni v obdobju 180 dni za državljane Republike Moldavije.
   Člen 2
   Splošna določba
   1.   Poenostavitve vizumskih postopkov, določene v tem sporazumu, se za državljane Republike Moldavije uporabljajo samo, kolikor ti niso izvzeti iz vizumske obveznosti z zakoni in drugimi predpisi Skupnosti ali držav članic, s tem sporazumom ali drugimi mednarodnimi sporazumi.
   2.   Nacionalno pravo Republike Moldavije, držav članic ali Skupnosti se uporablja za zadeve, ki jih določbe tega sporazuma ne zajemajo, kot na primer zavrnitev izdaje vizuma, priznanje potnih listin, dokazila o zadostnih sredstvih za preživljanje ter zavrnitev vstopa in ukrepi izgona.
   Člen 3
   Opredelitve pojmov
   V tem sporazumu:

               (a)

               „država članica“ pomeni vsako državo članico Evropske unije z izjemo Kraljevine Danske, Irske in Združenega kraljestva;

               (b)

               „državljan Evropske unije“ pomeni državljana države članice, kakor je opredeljena v točki (a);

               (c)

               „državljan Republike Moldavije“ pomeni osebo, ki ima državljanstvo Republike Moldavije;

               (d)

               „vizum“ pomeni dovoljenje, ki ga izda, ali odločitev, ki jo sprejme država članica, potrebno za:

                           —

                           vstop zaradi načrtovanega bivanja do največ 90 dni v obdobju 180 dni v tej državi članici ali v več državah članicah,

                           —

                           vstop zaradi tranzita preko ozemlja te države članice ali več držav članic;

               (e)

               „oseba, ki zakonito prebiva“ pomeni državljana Republike Moldavije, ki ima dovoljenje oziroma je upravičen do bivanja nad 90 dni na ozemlju države članice na podlagi zakonodaje Skupnosti ali nacionalne zakonodaje.

         Člen 4
   Dokumentarna dokazila o namenu potovanja
   1.   Za utemeljitev namena potovanja v drugo pogodbenico zadostujejo za spodaj navedene kategorije državljanov Republike Moldavije naslednji dokumenti:

               (a)

               za člane uradnih delegacij, ki na podlagi uradnega povabila, naslovljenega na Republiko Moldavijo, sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije:

                           —

                           dopis organa Moldavije, ki potrjuje, da je prosilec član delegacije tega organa in potuje v drugo pogodbenico z namenom sodelovanja na zgoraj navedenih prireditvah; dopisu je priložena kopija uradnega povabila;

               (b)

               za predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic:

                           —

                           pisna zahteva organizacije, ki vabi, ki potrjuje, da zadevna oseba sodeluje na prireditvi;

               (c)

               za poslovneže in predstavnike poslovnih organizacij:

                           —

                           pisna zahteva subjekta, ki vabi: pravne osebe ali gospodarske družbe, urada ali podružnice take pravne osebe ali gospodarske družbe, državnih in lokalnih organov držav članic ali organizacijskih odborov trgovinskih in industrijskih sejmov, konferenc in simpozijev, ki potekajo na ozemljih držav članic; zahtevo potrdi registrska zbornica Republike Moldavije;

               (d)

               za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Moldaviji:

                           —

                           pisna zahteva nacionalnega združenja prevoznikov Republike Moldavije za mednarodni cestni prevoz z navedbo namena, trajanja in pogostosti potovanj;

               (e)

               za člane osebja na vlakih, hladilnih vagonih in lokomotivah na mednarodnih vlakih, ki potujejo na ozemlja držav članic:

                           —

                           pisna zahteva pristojne železniške družbe Republike Moldavije z navedbo namena, trajanja in pogostosti potovanj;

               (f)

               za novinarje:

                           —

                           potrdilo ali drug dokument, ki ga izda strokovna organizacija in dokazuje, da je zadevna oseba kvalificiran novinar, ter dokument, ki ga izda njegov delodajalec in navaja, da je namen potovanja opravljanje novinarskega dela;

               (g)

               za udeležence znanstvenih, kulturnih in umetniških dejavnosti, vključno z univerzitetnimi in drugimi programi izmenjav:

                           —

                           pisna zahteva organizacije, ki vabi, za udeležbo pri teh dejavnostih;

               (h)

               za učence, študente, podiplomske študente in spremljajoče učitelje, ki potujejo zaradi študija ali strokovnega izobraževanja, vključno v okviru programov izmenjav in drugih šolskih dejavnosti:

                           —

                           pisna zahteva ali potrdilo o vpisu univerze, visoke šole ali šole, ki vabi, ali študentske izkaznice ali potrdila o tečajih, ki jih bo oseba obiskovala;

               (i)

               za udeležence mednarodnih športnih prireditev in osebe, ki jih spremljajo v strokovni ekipi:

                           —

                           pisna zahteva organizacije, ki vabi: pristojnih organov, državnih športnih zvez ali nacionalnih olimpijskih komitejev držav članic;

               (j)

               za udeležence uradnih programov izmenjav, ki jih organizirajo pobratena mesta in drugi kraji:

                           —

                           pisna zahteva vodij uprave/županov teh mest ali drugih krajev;

               (k)

               za bližnje sorodnike – zakonca, otroke (vključno s posvojenimi), starše (vključno s skrbniki), stare starše in vnuke – na obisku pri državljanih Republike Moldavije, ki zakonito prebivajo na ozemlju držav članic:

                           —

                           pisna zahteva osebe, ki vabi;

               (l)

               za predstavnike organizacij civilne družbe, ko potujejo zaradi strokovnega izobraževanja, seminarjev, konferenc, tudi v okviru programov izmenjav:

                           —

                           pisna zahteva, ki jo izda organizacija, ki vabi, potrditev, da oseba zastopa organizacijo civilne družbe, in potrdilo ustreznega registra o ustanovitvi take organizacije, ki ga izda državni organ v skladu z nacionalno zakonodajo;

               (m)

               za osebe, ki so na obisku zaradi pogrebnih slovesnosti:

                           —

                           uradni dokument, ki potrjuje smrt, ter potrdilo o družinskem ali drugem razmerju med prosilcem in pokopanim;

               (n)

               za obisk vojaških in civilnih grobov:

                           —

                           uradni dokument, ki potrjuje obstoj in ohranitev groba ter družinsko ali drugo razmerje med prosilcem in pokopanim;

               (o)

               za osebe, ki so na obisku zaradi zdravljenja, in osebe, ki jih morajo spremljati:

                           —

                           uradni dokument zdravstvene ustanove, ki potrjuje nujnost zdravstvene oskrbe v tej ustanovi in nujnost spremstva, ter dokazilo o zadostnih finančnih sredstvih za plačilo zdravljenja.

         2.   Pisna zahteva iz odstavka 1 vsebuje naslednje točke:

               (a)

               za povabljeno osebo: ime in priimek, datum rojstva, spol, državljanstvo, številka potnega lista, čas in namen potovanja, število vstopov in po potrebi ime zakonca in otrok, ki spremljajo povabljeno osebo;

               (b)

               za osebo, ki vabi: ime, priimek in naslov;

               (c)

               za pravno osebo, gospodarsko družbo ali organizacijo, ki vabi: polni naziv in naslov ter

                           —

                           če zahtevo izda organizacija ali organ – ime in priimek ter položaj osebe, ki zahtevo podpiše,

                           —

                           če vabi pravna oseba ali gospodarska družba ali pa urad ali podružnica takšne pravne osebe ali gospodarske družbe s sedežem na ozemlju države članice – registrska številka, kakor jo zahteva nacionalno pravo zadevne države članice.

         3.   Za kategorije oseb iz odstavka 1 se vse kategorije vizumov izdajajo po poenostavljenem postopku, ne da bi se zahtevala kakršna koli druga utemeljitev, vabilo ali potrditev glede namena potovanja, ki jo določa zakonodaja držav članic.
   Člen 5
   Izdajanje vizumov za večkratni vstop
   1.   Diplomatska in konzularna predstavništva držav članic izdajo vizume za večkratni vstop z veljavnostjo do pet let za naslednje kategorije oseb:

               (a)

               člane nacionalnih in regionalnih vlad ter parlamentov, ustavnega sodišča in vrhovnega sodišča, če s tem sporazumom niso izvzeti iz vizumske obveznosti, pri izvajanju njihovih nalog, z veljavnostjo, omejeno na njihov mandat, če je ta krajši od 5 let;

               (b)

               stalne člane uradnih delegacij, ki na podlagi uradnega povabila, naslovljenega na Republiko Moldavijo, redno sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije;

               (c)

               zakonce in otroke (vključno s posvojenimi), mlajše od 21 let, ali vzdrževane otroke ter starše (vključno s skrbniki) na obisku pri državljanih Republike Moldavije, ki zakonito prebivajo na ozemlju držav članic, z veljavnostjo, omejeno na obdobje veljavnosti njihovega dovoljenja za zakonito prebivanje;

               (d)

               poslovneže in predstavnike poslovnih organizacij, ki redno potujejo v države članice;

               (e)

               novinarje.

         2.   Diplomatska in konzularna predstavništva držav članic izdajo vizume za večkratni vstop z veljavnostjo do enega leta za naslednje kategorije oseb, pod pogojem, da so te osebe v prejšnjem letu pridobile najmanj en vizum, ga uporabljale v skladu z zakoni o vstopu in bivanju na ozemlju obiskane države ter da obstajajo razlogi za prošnjo za izdajo vizuma za večkratni vstop:

               (a)

               člane uradnih delegacij, ki na podlagi uradnega povabila, naslovljenega na Republiko Moldavijo, redno sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije;

               (b)

               predstavnike organizacij civilne družbe, ki redno potujejo v države članice zaradi strokovnega izobraževanja, seminarjev, konferenc, tudi v okviru programov izmenjav;

               (c)

               predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah in redno potujejo v države članice;

               (d)

               voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Moldaviji;

               (e)

               člane osebja na vlakih, hladilnih vagonih in lokomotivah na mednarodnih vlakih, ki potujejo na ozemlja držav članic;

               (f)

               udeležence znanstvenih, kulturnih in umetniških dejavnosti, vključno z univerzitetnimi in drugimi programi izmenjav, ki redno potujejo v države članice;

               (g)

               študente in podiplomske študente, ki redno potujejo zaradi študija ali strokovnega izobraževanja, tudi v okviru programov izmenjav;

               (h)

               udeležence mednarodnih športnih prireditev in osebe, ki jih spremljajo v strokovni ekipi;

               (i)

               udeležence uradnih programov izmenjav, ki jih organizirajo pobratena mesta ali drugi kraji.

         3.   Diplomatska in konzularna predstavništva držav članic izdajo vizume za večkratni vstop z veljavnostjo najmanj dveh let in največ pet let za kategorije oseb iz odstavka 2, pod pogojem, da so te osebe v prejšnjih dveh letih uporabljale enoletni vizum za večkratni vstop v skladu z zakoni o vstopu in bivanju obiskane države ter da so razlogi za prošnjo za izdajo vizuma za večkratni vstop še vedno veljavni.
   4.   Skupno trajanje bivanja oseb iz odstavkov 1 do 3 na ozemljih držav članic ne sme biti daljše od 90 dni v obdobju 180 dni.
   Člen 6
   Takse za obravnavanje prošenj za izdajo vizuma
   1.   Taksa za obravnavanje prošenj državljanov Republike Moldavije za izdajo vizuma znaša 35 EUR.
   Zgoraj navedeni znesek se lahko spremeni v skladu s postopkom iz člena 15(4).
   2.   Oprostitve plačila taks za obravnavanje prošenj za izdajo vizuma veljajo za naslednje kategorije oseb:

               (a)

               bližnje sorodnike – zakonca, otroke (vključno s posvojenimi), starše (vključno s skrbniki), stare starše in vnuke državljanov Republike Moldavije, ki zakonito prebivajo na ozemlju držav članic;

               (b)

               člane nacionalnih in regionalnih vlad ter parlamentov, ustavnega sodišča in vrhovnega sodišča, če s tem sporazumom niso izvzeti iz vizumske obveznosti;

               (c)

               člane uradnih delegacij, ki na podlagi uradnega povabila, naslovljenega na Republiko Moldavijo, sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije;

               (d)

               učence, študente, podiplomske študente in spremljajoče učitelje, ki potujejo zaradi študija ali strokovnega izobraževanja, vključno v okviru programov izmenjav in drugih šolskih dejavnosti;

               (e)

               invalide in po potrebi osebe, ki jih spremljajo;

               (f)

               osebe, ki so predložile dokazila o nujnosti svojega potovanja iz humanitarnih razlogov, vključno zaradi prejema nujnega zdravljenja, in osebo, ki takšno osebo spremlja, ali zaradi udeležbe na pogrebu bližnjega sorodnika ali zaradi obiska bližnjega sorodnika, ki je hudo bolan;

               (g)

               udeležence mednarodnih športnih prireditev in osebe, ki jih spremljajo v strokovni ekipi;

               (h)

               udeležence znanstvenih, kulturnih in umetniških dejavnosti, vključno z univerzitetnimi in drugimi programi izmenjav;

               (i)

               udeležence uradnih programov izmenjav, ki jih organizirajo pobratena mesta ali drugi kraji;

               (j)

               novinarje;

               (k)

               otroke, mlajše od 18 let, in vzdrževane otroke, mlajše od 21 let;

               (l)

               upokojence;

               (m)

               voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Moldaviji;

               (n)

               člane osebja na vlakih, hladilnih vagonih in lokomotivah, ki potujejo na ozemlja držav članic;

               (o)

               predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic.

         3.   Z odstopanjem od odstavka 1 zgoraj lahko Bolgarija in Romunija, ki ju schengenski pravni red zavezuje, vendar še ne izdajata schengenskih vizumov, državljane Republike Moldavije oprostita plačila taks za obravnavanje prošenj za izdajo nacionalnih vizumov za kratkoročno bivanje do dneva, ki bo določen s Sklepom Sveta in s katerim bosta začeli v celoti izvajati schengenski pravni red o vizumski politiki.
   Člen 7
   Trajanje postopkov obravnavanja prošenj za izdajo vizuma
   1.   Diplomatska in konzularna predstavništva držav članic sprejmejo odločitev o prošnji za izdajo vizuma v 10 koledarskih dneh od dneva prejema prošnje in dokumentov, potrebnih za izdajo vizuma.
   2.   Rok za sprejetje odločitve o prošnji za izdajo vizuma se lahko v posameznih primerih podaljša na največ 30 koledarskih dni, zlasti kadar je potreben nadaljnji pregled prošnje.
   3.   Rok za sprejetje odločitve o prošnji za izdajo vizuma se lahko v nujnih primerih skrajša na 2 delovne dni ali manj.
   Člen 8
   Odhod v primeru izgubljenih ali ukradenih dokumentov
   Državljani Evropske unije in Republike Moldavije, ki so izgubili svoje osebne dokumente ali katerim so bili ti dokumenti ukradeni med bivanjem na ozemlju Republike Moldavije ali držav članic, lahko zapustijo to ozemlje z veljavnimi osebnimi dokumenti za prehod meje, ki jih izdajo diplomatska ali konzularna predstavništva držav članic ali Republike Moldavije, brez vsakršnega vizuma ali drugega dovoljenja.
   Člen 9
   Podaljšanje vizuma v izrednih okoliščinah
   Državljanom Republike Moldavije, ki zaradi višje sile ne morejo zapustiti ozemelj držav članic do datuma, navedenega v njihovih vizumih, se veljavnost njihovih vizumov brezplačno podaljša v skladu z zakonodajo, ki jo uporablja država prejemnica, za čas, ki je potreben za njihovo vrnitev v državo njihovega prebivališča.
   Člen 10
   Diplomatski potni listi
   1.   Državljani Republike Moldavije, ki so imetniki veljavnih diplomatskih potnih listov, lahko vstopijo, zapustijo in so v tranzitu preko ozemelj držav članic brez vizumov.
   2.   Osebe iz odstavka 1 lahko bivajo na ozemlju držav članic do 90 dni v obdobju 180 dni.
   Člen 11
   Ozemeljska veljavnost vizumov
   Ob upoštevanju nacionalnih pravil in predpisov o nacionalni varnosti držav članic ter ob upoštevanju pravil EU o vizumih z omejeno ozemeljsko veljavnostjo imajo državljani Republike Moldavije pravico do potovanj po ozemljih držav članic, ki je enakovredna pravici državljanov Evropske unije.
   Člen 12
   Skupni odbor za upravljanje tega sporazuma
   1.   Pogodbenici ustanovita Skupni odbor strokovnjakov (v nadaljnjem besedilu „Odbor“), ki ga sestavljajo predstavniki Evropske skupnosti in Republike Moldavije. Skupnost zastopa Komisija Evropskih skupnosti, ki ji pomagajo strokovnjaki iz držav članic.
   2.   Naloge Odbora so predvsem:

               (a)

               spremljanje izvajanja tega sporazuma;

               (b)

               predlaganje sprememb ali dopolnitev k temu sporazumu;

               (c)

               reševanje sporov, ki izhajajo iz razlage ali uporabe določb tega sporazuma.

         3.   Odbor se sestaja po potrebi na zahtevo ene od pogodbenic in najmanj enkrat letno.
   4.   Odbor sprejme svoj poslovnik.
   Člen 13
   Razmerje tega sporazuma do dvostranskih sporazumov med državami članicami in Republiko Moldavijo
   Od začetka veljavnosti ima ta sporazum prednost pred določbami vseh dvostranskih ali večstranskih sporazumov ali dogovorov, ki so bili sklenjeni med posameznimi državami članicami in Republiko Moldavijo, kolikor določbe slednjih sporazumov ali dogovorov zadevajo vprašanja, obravnavana v tem sporazumu.
   Člen 14
   Določba o vzajemnosti
   V primeru ponovne uvedbe vizumske obveznosti za državljane EU ali nekatere kategorije državljanov EU s strani Republike Moldavije bi se enake poenostavitve, dodeljene po tem sporazumu državljanom Republike Moldavije, na podlagi vzajemnosti samodejno uporabljale za zadevne državljane EU.
   Člen 15
   Končne določbe
   1.   Pogodbenici ratificirata ali odobrita ta sporazum v skladu s svojimi postopki, Sporazum pa začne veljati prvi dan drugega meseca po dnevu, ko se pogodbenici uradno obvestita o zaključku zgoraj navedenih postopkov.
   2.   Z odstopanjem od odstavka 1 ta sporazum začne veljati šele na dan, ko začne veljati Sporazum med Evropsko skupnostjo in Republiko Moldavijo o ponovnem sprejemu oseb, če je ta dan poznejši od dneva iz odstavka 1.
   3.   Ta sporazum se sklene za nedoločen čas, razen če preneha v skladu z odstavkom 6.
   4.   Ta sporazum se lahko spremeni s pisnim sporazumom pogodbenic. Spremembe začnejo veljati, ko se pogodbenici medsebojno uradno obvestita, da so zaključeni njuni nacionalni postopki, potrebni v ta namen.
   5.   Vsaka pogodbenica lahko začasno preneha izvajati celotni Sporazum ali njegov del iz razlogov javnega reda, zaščite nacionalne varnosti ali varstva javnega zdravja. O odločitvi o začasnem prenehanju izvajanja uradno obvesti drugo pogodbenico najpozneje 48 ur pred začetkom veljavnosti odločitve. Pogodbenica, ki je začasno prenehala izvajati ta sporazum, nemudoma obvesti drugo pogodbenico, ko ne obstajajo več razlogi za začasno prenehanje izvajanja.
   6.   Vsaka pogodbenica lahko odpove ta sporazum s pisnim obvestilom drugi pogodbenici. Ta sporazum preneha veljati 90 dni po datumu takega uradnega obvestila.

      V Bruslju, desetega oktobra leta dva tisoč sedem, v dvojniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in moldavskem jeziku, pri čemer je vsako od teh besedil enako verodostojno.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   PRILOGA
   PROTOKOL K SPORAZUMU O DRŽAVAH ČLANICAH, KI SCHENGENSKEGA PRAVNEGA REDA NE IZVAJAJO V CELOTI
   Tiste države članice, ki jih schengenski pravni red zavezuje, vendar še ne izdajajo schengenskih vizumov, v pričakovanju ustrezne odločitve Sveta izdajajo nacionalne vizume, katerih veljavnost je omejena na njihovo lastno ozemlje.
   Te države članice lahko v skladu z Odločbo št. 895/2006/ES Evropskega parlamenta in Sveta z dne 14. junija 2006 enostransko priznajo schengenske vizume in dovoljenja za prebivanje za namene tranzita preko njihovih ozemelj.
   Ker se Odločba št. 895/2006/ES Evropskega parlamenta in Sveta z dne 14. junija 2006 ne uporablja za Romunijo in Bolgarijo, bo Evropska komisija predlagala podobne določbe, da tema državama omogoči, da enostransko priznata schengenske vizume in dovoljenja za prebivanje ter druge podobne dokumente, ki jih izdajo druge države članice, ki še niso v celoti vključene v schengensko območje, za namene tranzita preko njihovih ozemelj.
   SKUPNA IZJAVA GLEDE DANSKE
   Pogodbenici sta seznanjeni, da se ta sporazum ne uporablja za postopke za izdajanje vizumov na diplomatskih in konzularnih predstavništvih Kraljevine Danske.
   V takih okoliščinah je zaželeno, da organi Danske in Republike Moldavije nemudoma sklenejo dvostranski sporazum o poenostavitvi izdajanja vizumov za kratkoročno bivanje s podobnimi pogoji, kakor veljajo v Sporazumu med Evropsko skupnostjo in Republiko Moldavijo.
   SKUPNA IZJAVA GLEDE ZDRUŽENEGA KRALJESTVA IN IRSKE
   Pogodbenici sta seznanjeni, da se ta sporazum ne uporablja za ozemlje Združenega kraljestva in Irske.
   V takih okoliščinah je zaželeno, da organi Združenega kraljestva, Irske in Republike Moldavije sklenejo dvostranske sporazume o poenostavitvi izdajanja vizumov.
   SKUPNA IZJAVA GLEDE ISLANDIJE IN NORVEŠKE
   Pogodbenici sta seznanjeni s tesnimi odnosi med Evropsko skupnostjo ter Norveško in Islandijo, zlasti na podlagi Sporazuma z dne 18. maja 1999 o pridružitvi teh dveh držav k izvajanju, uporabi in razvoju schengenskega pravnega reda.
   V takih okoliščinah je zaželeno, da organi Norveške, Islandije in Republike Moldavije nemudoma sklenejo dvostranske sporazume o poenostavitvi izdajanja vizumov za kratkoročno bivanje s podobnimi pogoji, kakor veljajo v Sporazumu med Evropsko skupnostjo in Republiko Moldavijo.
   SKUPNA IZJAVA GLEDE ŠVICARSKE KONFEDERACIJE IN LIHTENŠTAJNA
   Če Sporazum med EU, ES in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda ter Protokoli k temu sporazumu glede Lihtenštajna začnejo veljati pred zaključkom pogajanj z Republiko Moldavijo, bo podobna izjava priložena tudi glede Švice in Lihtenštajna.
   IZJAVA EVROPSKE SKUPNOSTI O DOSTOPU PROSILCEV ZA VIZUM DO INFORMACIJ O POSTOPKIH ZA IZDAJO VIZUMOV IN DOKUMENTOV, KI JIH JE TREBA PREDLOŽITI S PROŠNJO ZA IZDAJO VIZUMA, TER O USKLADITVI TEH INFORMACIJ IN DOKUMENTOV
   Ob priznavanju pomembnosti transparentnosti za prosilce za vizum Evropska skupnost poudarja, da je Evropska komisija 19. julija 2006 sprejela zakonodajni predlog o prenovi Skupnih konzularnih navodil o vizumih za diplomatska in konzularna predstavništva, ki ga trenutno obravnavata Evropski parlament in Svet ter obravnava vprašanje pogojev dostopa prosilcev za vizum do diplomatskih in konzularnih predstavništev držav članic.
   Evropska skupnost meni, da je treba glede informacij, ki jih je treba zagotoviti prosilcem za vizum, sprejeti ustrezne ukrepe, na splošno je treba za prosilce zbrati osnovne informacije o postopkih in pogojih za prošnje za izdajo vizuma ter o veljavnosti vizumov.
   Evropska skupnost bo sestavila seznam minimalnih zahtev za zagotovitev, da imajo prosilci Republike Moldavije na voljo usklajene in enotne osnovne informacije ter da se od njih zahteva predložitev načeloma enakih dokazil.
   Zgoraj navedene informacije je treba razširiti v javnosti (na oglasnih deskah konzulatov, v obliki letakov, na spletnih straneh itd.)
   Diplomatska in konzularna predstavništva držav članic zagotovijo informacije o obstoječih možnostih za poenostavitev izdajanja vizumov za kratkoročno bivanje v okviru schengenskega pravnega reda za vsak primer posebej in zlasti za dobroverne prosilce.
   IZJAVA EVROPSKE KOMISIJE O PREDSTAVNIŠTVU IN SKUPNEM CENTRU ZA OBRAVNAVO VIZUMSKIH VLOG V KIŠINJEVU
   Ob priznavanju težav, s katerimi se moldavski državljani spopadajo pri predložitvi prošenj za izdajo schengenskih vizumov zaradi omejenega števila konzularnih predstavništev schengenskih držav članic, Evropska komisija močno spodbuja države članice – zlasti tiste države članice, ki izdajajo schengenske vizume – da povečajo svojo prisotnost v Republiki Moldaviji in uporabijo vse obstoječe možnosti: da ustanovijo lastno predstavništvo, da jih zastopajo druge države članice ali da v celoti uporabijo več možnosti, ki jih bo zagotovil skupni center za obravnavo vizumskih vlog v Kišinjevu.
   IZJAVI O OBMEJNEM PROMETU
   POLITIČNA IZJAVA ROMUNIJE O OBMEJNEM PROMETU
   Romunija je pripravljena začeti pogajanja o dvostranskem sporazumu z Republiko Moldavijo za izvajanje režima o obmejnem prometu v skladu z Uredbo (ES) št. 1931/2006 z dne 20. decembra 2006 o pravilih za obmejni promet na zunanjih kopenskih mejah držav članic in spremembi določb schengenske konvencije.
   POLITIČNA IZJAVA REPUBLIKE MOLDAVIJE O OBMEJNEM PROMETU
   Republika Moldavija je pripravljena začeti pogajanja o dvostranskem sporazumu z Romunijo za izvajanje takega režima o obmejnem prometu.


title: Sklep Komisije z dne 28. novembra 2011 o ustanovitvi evropske platforme več zainteresiranih strani o standardizaciji IKT

text:
               30.11.2011

               SL

               Uradni list Evropske unije

               C 349/4

         SKLEP KOMISIJE
   z dne 28. novembra 2011
   o ustanovitvi evropske platforme več zainteresiranih strani o standardizaciji IKT
   2011/C 349/04
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               V strategiji Evropa 2020, kakor je bila opredeljena v sporočilu Komisije z naslovom Evropa 2020: Strategija za pametno, trajnostno in vključujočo rast
                   (1), je določena vizija evropskega socialnega tržnega gospodarstva za 21. stoletje, ki bi polno izkoriščalo gospodarske in družbene prednosti digitalne družbe. V njej je poudarjeno, kako pomembno je krepiti rast evropskega gospodarstva, obenem pa zagotavljati visoke stopnje delovne storilnosti, nizkoogljično gospodarstvo in socialno kohezijo.

               (2)

               Ena od vodilnih pobud strategije Evropa 2020, ki je določena v sporočilu Komisije, z naslovom Evropska digitalna agenda
                   (2) daje pomembno vlogo izboljšanemu določanju standardov na področju informacijskih in komunikacijskih tehnologij (IKT), da se zagotovi interoperabilnost med aplikacijami, storitvami in izdelki IKT za zmanjšanje razdrobljenosti digitalnega enotnega trga, obenem pa spodbujajo inovacije in konkurenčnost.

               (3)

               Druga vodilna pobuda strategije Evropa 2020, ki je določena v sporočilu Komisije, z naslovom Celostna industrijska politika za dobo globalizacije – Konkurenčnost in trajnost v središču pozornosti
                   (3) poziva Evropo, da razvije sistem standardov, ki izpolnjuje pričakovanja akterjev na trgu in evropskih javnih organov, obenem pa spodbuja tudi evropski vpliv zunaj enotnega trga v globaliziranem gospodarstvu.

               (4)

               V Sporočilu Komisije z naslovom Strateška vizija za evropske standarde: za boljšo in hitrejšo trajnostno rast evropskega gospodarstva do leta 2020
                   (4) je navedeno, da bo Komisija v letu 2011 vzpostavila platformo več zainteresiranih strani, kateri bo predsedovala in ji svetovala v zvezi z vprašanji izvajanja politike za standardizacijo IKT, vključno z delovnim programom za standardizacijo IKT, določanjem prednostnih nalog v podporo zakonodaji, politikam in opredelitvi specifikacij, ki so jih razvile svetovne organizacije za razvoj standardov IKT.

               (5)

               Zato je treba ustanoviti platformo več zainteresiranih strani na področju standardizacije IKT ter opredeliti njene naloge in sestavo.

               (6)

               Platformo več zainteresiranih strani morajo sestavljati predstavniki nacionalnih organov držav članic in držav Efte, organizacij zainteresiranih strani, ki predstavljajo industrijo, mala in srednja podjetja, potrošnike in druge zainteresirane strani družbe ter evropskih in mednarodnih standardizacijskih organov ter drugih neprofitnih organizacij, torej poklicnih, industrijskih in trgovinskih združenj ali drugih članskih organizacij, ki delujejo v Evropi in v sklopu svojega strokovnega področja razvijajo standarde na področju IKT.

               (7)

               Brez poseganja v Pravilnik Komisije o varnosti iz Priloge k Sklepu Komisije 2001/844/ES, ESPJ, Euratom je treba za člane platforme določiti pravila o razkritju informacij.

               (8)

               Osebne podatke je treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov –

         SKLENILA:
   Člen 1
   Vsebina
   Ustanovi se evropska platforma več zainteresiranih strani o standardizaciji IKT, v nadaljnjem besedilu: „platforma“.
   Člen 2
   Naloge
   Naloge platforme so:

               (a)

               svetovati Komisiji v zvezi z vsemi vprašanji politike za standardizacijo IKT in njenim učinkovitim izvajanjem;

               (b)

               svetovati Komisiji glede vsakoletnega delovnega programa Komisije za standardizacijo IKT in njegovih prednostnih nalog;

               (c)

               opredeliti morebitne prihodnje potrebe za standardizacijo IKT v podporo evropski zakonodaji, politikam in javnemu naročanju;

               (d)

               svetovati Komisiji v zvezi z možnimi mandati za standardizacijo glede IKT za evropske standardizacijske organe in dejavnosti, ki jih lahko izvajajo drugi organi v sodelovanju z evropskimi standardizacijskimi organi;

               (e)

               svetovati Komisiji glede napredka standardizacije IKT in povezanih dejavnosti v podporo zakonodaji in politikam;

               (f)

               svetovati Komisiji glede tehničnih specifikacij na področju IKT, ki niso nacionalni, evropski ali mednarodni standardi glede zahtev iz Priloge II predlagane uredbe o evropski standardizaciji (5);

               (g)

               svetovati Komisiji glede sodelovanja organizacij za razvoj standardov z evropskimi standardizacijskimi organi za boljšo vključitev njihovega dela v evropsko standardizacijo IKT in zagotovitev dostopnosti standardov IKT, ki podpirajo interoperabilnost;

               (h)

               zbirati informacije o programih dela organizacij za razvoj standardov IKT, da se zagotovi usklajevanje in prepreči nepotrebno podvajanje ali razdrobljenost prizadevanj.

         Člen 3
   Posvetovanje
   Komisija se lahko s platformo posvetuje o vseh vprašanjih v zvezi z:

               (a)

               drugimi pobudami, ki se lahko sprejmejo na ravni Unije za obravnavanje ovir za interoperabilnost IKT;

               (b)

               nacionalnimi, evropskimi, mednarodnimi pobudami glede standardizacije v podporo interoperabilnosti IKT.

         Člen 4
   Članstvo – imenovanje
   1.   Platformo sestavlja največ 67 članov.
   2.   Člani so nacionalni organi držav članic in držav Efte ter organizacije, ki predstavljajo zainteresirane strani za standardizacijo IKT, Komisija pa jih imenuje:

               (a)

               do 18 organizacij, ki predstavljajo industrijo, mala in srednja podjetja ter zainteresirane strani družbe,

               (b)

               do 14 evropskih in mednarodnih standardizacijskih organov ter drugih neprofitnih organizacij, torej poklicnih, industrijskih in trgovinskih združenj ali drugih članskih organizacij, ki delujejo v Evropi in v sklopu svojega strokovnega področja razvijajo standarde na področju IKT.

         3.   Člane iz člena 2(a) in (b) v imenu Komisije imenujeta generalna direktorja GD za podjetništvo in industrijo ter GD za informacijsko družbo in medije iz zadevnih organizacij zainteresiranih strani, tako da se ob upoštevanju zahtevanih nalog in strokovnega znanja zagotovi uravnotežena zastopanost.
   4.   Nacionalni organi in organizacije, ki jih imenuje Komisija, predlagajo predstavnika in namestnika za sodelovanje v dejavnostih platforme.
   5.   Člani platforme so imenovani za 3 leta. Svoje dolžnosti opravljajo, dokler niso nadomeščeni ali se jim ne izteče mandat. Lahko so ponovno imenovani.
   6.   Člane, ki ne morejo več učinkovito prispevati k razpravam platforme, odstopijo ali ne izpolnjujejo pogojev iz člena 339 Pogodbe, je za preostanek njihovega mandata mogoče zamenjati.
   7.   Imena članov iz člena 2(a) in (b) so objavljena v registru strokovnih skupin Komisije in drugih podobnih subjektov („register“).
   8.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   Člen 5
   Delovanje
   1.   Platformi predsedujejo službe GD za podjetništvo in industrijo ter GD za informacijsko družbo in medije.
   2.   V dogovoru s predstavnikom Komisije lahko platforma ustanovi podskupine za proučitev posebnih vprašanj na podlagi mandata, ki ga določi platforma. Take podskupine se razpustijo takoj, ko jim poteče mandat.
   3.   Predstavnik Komisije lahko k sodelovanju pri delu platforme začasno povabi strokovnjake s posebnim znanjem o določeni zadevi na dnevnem redu. Poleg tega lahko predstavnik Komisije podeli status opazovalca posameznikom ali organizacijam v skladu z določbo 8(3) horizontalnih pravil o strokovnih skupinah in državam kandidatkam.
   4.   Člani platforme in njihovi predstavniki kot tudi povabljeni strokovnjaki in opazovalci spoštujejo obveznosti o varovanju poslovnih skrivnosti, določene v pogodbah in njihovih izvedbenih pravilih, ter Pravilnik Komisije o varnosti v zvezi z zaščito tajnih podatkov EU iz Priloge k Sklepu 2001/844/ES, ESPJ, Euratom. Če teh obveznosti ne spoštujejo, lahko Komisija sprejme vse ustrezne ukrepe.
   5.   Platforma in podskupine se sestajajo v prostorih Komisije. Komisija zagotovi administrativne storitve. Sej platforme in njenih podskupin se lahko udeležujejo tudi drugi zainteresirani uradniki Komisije.
   6.   Platforma po potrebi sprejme poslovnik, vključno s pravili o navzkrižjih interesov, na podlagi standardnega poslovnika za strokovne skupine, ki ga je sprejela Komisija.
   7.   Komisija objavi ustrezne informacije o dejavnostih platforme v registru ali s povezavo z registra na posebno spletno stran.
   8.   Skupno raziskovalno središče lahko zagotavlja znanstveno svetovanje in storitve v okviru svojega strokovnega področja.
   Člen 6
   Stroški sej
   1.   Udeleženci, ki sodelujejo pri dejavnostih platforme, za svoje storitve niso plačani.
   2.   Komisija sodelujočim povrne potne stroške in stroške bivanja v zvezi z dejavnostmi platforme v skladu z veljavnimi predpisi Komisije.
   3.   Navedeni stroški se povrnejo v mejah razpoložljivih odobrenih sredstev, dodeljenih v okviru letnega postopka razporeditve sredstev.
   Člen 7
   Uporaba
   Ta sklep se uporablja od 1. januarja 2012.

      V Bruslju, 28. novembra 2011

            Za Komisijo

         Antonio TAJANI

            Podpredsednik

      (1)  COM(2010) 2020 konč., 3.3.2010.

      (2)  COM(2010) 245 konč., 19.5.2010.

      (3)  COM(2010) 614 konč., 28.10.2010.

      (4)  COM(2011) 311 konč., 1.6.2011.

      (5)  COM(2011) 315 konč., 1.6.2011.


title: 2004/891/ES: Sklep Komisije z dne 19. novembra 2004 o zaključku postopka preverjanja glede trgovinskih ovir na podlagi trgovinske prakse Kanade v odnosu do nekaterih geografskih označb za vina (notificirana pod dokumentarno številko K(2004) 4388)

text:
               23.12.2004

               SL

               Uradni list Evropske unije

               L 375/28

      SKLEP KOMISIJE

   z dne 19. novembra 2004
   o zaključku postopka preverjanja glede trgovinskih ovir na podlagi trgovinske prakse Kanade v odnosu do nekaterih geografskih označb za vina (1)

   (notificirana pod dokumentarno številko K(2004) 4388)
   (2004/891/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3286/94 z dne 22. decembra 1994 o določitvi postopkov Skupnosti na področju skupne trgovinske politike za zagotovitev izvrševanja pravic Skupnosti po mednarodnih pravilih trgovanja, zlasti tistih, ki so dogovorjena v okviru Svetovne trgovinske organizacije (2), in zlasti člena 11(1) Uredbe,
   po posvetovanju s svetovalnim odborom,
   ob upoštevanju naslednjega:

               (1)

               Dne 6. decembra 2001 je Conseil Interprofessionnel du vin de Bordeaux (CIVB) (CIVB) vložil pritožbo na podlagi člena 4 Uredbe (ES) št. 3286/94 (v nadaljevanju „Uredba“).

               (2)

               CIVB je trdil, da prodajo Bordeaux in Médoc Skupnosti v Kanadi omejuje vrsta trgovinskih ovir v smislu člena 2(1) Uredbe, tj. „praksa, ki jo sprejme ali ohranja tretja država, proti kateri mednarodna pravila trgovanja priznavajo pravico do ukrepanja“.

               (3)

               Domnevna trgovinska ovira je posledica spremembe C-57 h kanadskemu zakonu o blagovnih znamkah, ki je geografskima označbama Bordeaux in Médoc odvzela standardno zaščito v skladu z zahtevami za zaščito, ki jih za geografske označbe za vina določa Sporazum STO o trgovinskih vidikih pravic intelektualne lastnine (TRIP).

               (4)

               Komisija je odločila, da je pritožba vsebovala dovolj dokazov za utemeljitev začetka postopka preverjanja. Ustrezno obvestilo je bilo objavljeno v Uradnem listu Evropskih skupnost
                   (3).

               (5)

               Preiskava je potrdila pravno upravičen zahtevek pritožnika, da je sprememba C-57 kanadskega zakona o blagovnih znamkah kršila člen 23.1 in 2 kakor tudi člen 24.3 (tako imenovana klavzula o mirovanju) TRIP, ter da takih kršitev ni bilo mogoče opravičiti na podlagi izjeme v skladu s členom 24.6 TRIP.

               (6)

               V postopku preverjanja je bilo tudi ugotovljeno, da obstaja nevarnost, da bo imela sprememba C-57 za pritožnika škodljive učinke na trgovino v smislu členov 2(4) in 10(4) Uredbe.

               (7)

               Dne 12. februarja 2003 je svetovalni odbor, ustanovljen z Uredbo, preučil končno poročilo postopka preverjanja.

               (8)

               Dne 24. aprila 2003 je Komisija parafirala dvostranski sporazum s Kanado o trgovini z vinom in žganimi pijačami, ki je z začetkom veljavnosti sporazuma predvidel dokončno odstranitev imen, navedenih kot „generična“ v Kanadi, vključno z „Bordeaux“, „Médoc“ in „Medoc“.

               (9)

               Dne 9. julija 2003 je Komisija sklenila začasno prekiniti (4) postopek preverjanja z namenom njegovega zaključka, takoj ko bi Kanada dejansko odstranila ta imena s seznama generičnih imen iz spremembe C-57.

               (10)

               Dne 30. julija 2003 je Svet potrdil sklenitev dvostranskega sporazuma s Kanado o trgovini z vinom in žganimi pijačami v imenu Evropske skupnosti (5). Dne 1. junija 2004 je dvostranski sporazum začel veljati (6).

               (11)

               Z Odredbo o spremembi pododdelkov 11.18(3) in (4) Zakona o blagovnih znamkah (7) je Kanada odstranila Bordeaux, Médoc in Medoc s seznama generičnih imen iz amandmaja C-57.

               (12)

               Zato je postopek preverjanja primerno zaključiti –

         SKLENILA:
   Edini člen
   Postopek preverjanja glede trgovinskih ovir na podlagi trgovinske prakse Kanade v odnosu do nekaterih geografskih označb za vina, se zaključi.

      V Bruslju, 19. novembra 2004.

            Za Komisijo

         Pascal LAMY

            Član Komisije

      (1)  Razveljavi in zamenja Sklep Komisije 2004/806/ES (UL L 354, 30.11.2004, str. 30).

      (2)  UL L 349, 31.12.1994, str. 71. Uredba, kakor je bila spremenjena z Uredbo (ES) št. 356/95 (UL L 41, 23.2.1995, str. 3).

      (3)  UL C 124, 25.5.2002, str. 6.

      (4)  UL L 170, 9.7.2003, str. 29.

      (5)  UL L 35, 6.2.2004, str. 1.

      (6)  Člen 41 dvostranskega sporazuma določa: „Ta sporazum začne veljati prvi dan drugega meseca, ki sledi dnevu, ko sta pogodbenici izmenjali diplomatski noti o potrditvi konca njunih zadevnih postopkov za začetek veljavnosti tega sporazuma“. ES je svojo noto izročila 16. septembra 2003, odgovor Kanade pa je prispel 26. aprila 2004.

      (7)  Kanadski Department of Industry je objavil Odredbo o spremembi pododdelkov 11.18(3 ) in (4) Zakona o blagovnih znamkah v delu II Canada Gazette z dne 5. maja 2004. Odredba velja od datuma njene registracije, torej od 22. aprila 2004.


title: Sklep Sveta z dne 21. oktobra 2013 o sprejetju stališča Sveta o predlogu spremembe proračuna Evropske unije št. 6 za proračunsko leto 2013

text:
               30.10.2013

               SL

               Uradni list Evropske unije

               C 316/8

         SKLEP SVETA
   z dne 21. oktobra 2013
   o sprejetju stališča Sveta o predlogu spremembe proračuna Evropske unije št. 6 za proračunsko leto 2013
   2013/C 316/04
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe, v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,
   ob upoštevanju Uredbe (ES, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
   ob upoštevanju naslednjega:

               —

               proračun Unije za proračunsko leto 2013 je bil dokončno sprejet 12. decembra 2012 (2),

               —

               Komisija je 10. julija 2013 predložila predlog spremembe proračuna št. 6 k splošnemu proračunu za proračunsko leto 2013,

               —

               20. septembra 2013 pa je predložila predlog z dopolnilnim pismom k predlogu spremembe proračuna št. 6 k splošnemu proračunu za proračunsko leto 2013 –

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 6 za proračunsko leto 2013, kot je bil spremenjen v dopolnilnem pismu, sprejel 21. oktobra 2013.
   Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

      V Bruslju, 21. oktobra 2013

            Za Svet

            Predsednik

         L. LINKEVIČIUS

      (1)  UL L 298, 26.10.2012, str. 1.

      (2)  UL L 66, 8.3.2013, str. 1, s popravkom v UL L 134, 18.5.2013, str. 21.


title: 2008/359/ES: Sklep Komisije z dne 28. aprila 2008 o ustanovitvi skupine na visoki ravni za konkurenčnost agroživilske industrije

text:
               7.5.2008

               SL

               Uradni list Evropske unije

               L 120/15

      SKLEP KOMISIJE

   z dne 28. aprila 2008
   o ustanovitvi skupine na visoki ravni za konkurenčnost agroživilske industrije
   (2008/359/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               Člen 157(1) Pogodbe daje Skupnosti in državam članicam nalogo, da zagotovijo pogoje, potrebne za konkurenčnost industrije Skupnosti. Zlasti člen 157(2) poziva države članice, da se med seboj posvetujejo v sodelovanju s Komisijo in po potrebi uskladijo svoje ukrepe. Komisija lahko da kakršno koli pobudo, namenjeno pospeševanju takšnega usklajevanja.

               (2)

               Komisija je v svojem sporočilu z naslovom „Vmesni pregled industrijske politike: prispevek k strategiji EU za rast in delovna mesta“ (1), izrazila namero o pobudi na področju konkurenčnosti živilske industrije Skupnosti.

               (3)

               Ustanoviti je torej treba skupino na visoki ravni, ki jo bodo sestavljali zlasti strokovnjaki s področja konkurenčnosti živilske industrije Skupnosti in s tem povezanimi vprašanji, kot so varnost hrane, zdravje in okolje, ter opredeliti naloge in sestavo skupine.

               (4)

               Skupina bo obravnavala vprašanja, ki določajo in bodo v prihodnosti določala konkurenčnost agroživilske industrije Skupnosti. Na podlagi zaključkov svojih razprav bo skupina oblikovala vrsto političnih priporočil za ta sektor z namenom prispevati k večji konkurenčnosti agroživilske industrije v skladu s politikami Skupnosti, zlasti s cilji na področju varnosti hrane in zdravja, kmetijske politike ter trajnostnega razvoja.

               (5)

               Skupino bodo sestavljali predstavniki Komisije, držav članic in ustreznih zainteresiranih strani, zlasti proizvajalcev agroživilske industrije, uporabnikov in potrošnikov, kot tudi predstavniki civilne družbe.

               (6)

               Za člane skupine bodo določena pravila o razkrivanju informacij, brez poseganja v Pravilnik Komisije o varnosti iz Priloge k Sklepu Komisije 2001/844/ES, ESPJ, Euratom (2).

               (7)

               Osebni podatki, ki se nanašajo na člane skupine, bodo obdelani v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (3) –

         SKLENILA:
   Člen 1
   Skupina na visoki ravni za konkurenčnost agroživilske industrije
   Ustanovi se Skupina na visoki ravni za konkurenčnost agroživilske industrije, v nadaljevanju „skupina“.
   Člen 2
   Naloge
   Naloge skupine so naslednje:

               1.

               obravnava vprašanj, ki določajo in bodo v prihodnosti določala konkurenčnost agroživilske industrije Skupnosti, in s tem povezanih izzivov;

               2.

               opredelitev dejavnikov, ki vplivajo na konkurenčnost in trajnost agroživilske industrije Skupnosti, vključno s prihodnjimi izzivi in razvojem;

               3.

               predložitev vrste priporočil za ta sektor oblikovalcem politik na ravni Skupnosti.

         Člen 3
   Posvetovanje
   Komisija se lahko s skupino posvetuje o kakršni koli zadevi v zvezi s konkurenčnostjo agroživilske industrije Skupnosti.
   Člen 4
   Sestava skupine – imenovanje članov
   1.   Člane skupine imenuje Komisija izmed priznanih strokovnjakov na odgovornih položajih in s pristojnostmi na področju konkurenčnosti agroživilske industrije Skupnosti ter s tem povezanih izzivov.
   2.   Skupino sestavlja največ 27 članov, in sicer:

               (a)

               8 predstavnikov držav članic,

               (b)

               13 predstavnikov agroživilske industrije,

               (c)

               6 predstavnikov civilne družbe in strokovnih združenj.

         3.   Člani so imenovani kot posamezniki na podlagi svojega strokovnega znanja in svetujejo Komisiji neodvisno od zunanjih vplivov.
   4.   Vsak član skupine imenuje osebnega zastopnika za pripravljalno podskupino, ki se ustanovi v skladu s členom 5(2).
   5.   Člani so imenovani za obdobje enega leta z možnostjo ponovnega imenovanja in opravljajo svoje dolžnosti do zamenjave v skladu z odstavkom 6 ali izteka mandata.
   6.   Člane je mogoče za obdobje do izteka njihovega mandata zamenjati v katerem koli od naslednjih primerov:

               (a)

               kadar član odstopi;

               (b)

               kadar član ne more več učinkovito prispevati k razpravam skupine;

               (c)

               kadar član ne ravna v skladu s členom 287 Pogodbe.

         7.   Člani se pisno zavežejo, da bodo delovali v javnem interesu, in podajo pisno izjavo o tem, ali obstaja konflikt interesov, ki bi lahko ogrozil njihovo neodvisnost.
   8.   Imena članov se objavijo na spletni strani Generalnega direktorata za podjetništvo in industrijo ter v registru Komisije o strokovnih skupinah. Imena članov se zbirajo, upravljajo in objavljajo v skladu z Uredbo (ES) št. 45/2001.
   Člen 5
   Način delovanja
   1.   Skupini predseduje Komisija.
   2.   Podskupina, v nadaljevanju „šerpa“, pripravlja razprave, stališča in nasvete za delovanje in/ali politične ukrepe, ki jih nato priporoči skupina. „Šerpa“ pri pripravah sej skupine tesno sodeluje s službami Komisije.
   3.   Skupina lahko v soglasju s Komisijo ustanovi podskupine za proučitev posebnih vprašanj ter določi njihove pristojnosti in naloge. Podskupine se razpustijo takoj po opravljeni nalogi.
   4.   Predstavnik Komisije lahko zaprosi strokovnjake ali opazovalce s posebnim strokovnim znanjem o določeni temi dnevnega reda, da sodelujejo pri delu skupine ali v razpravah in pri delu podskupin ter ad hoc skupin.
   5.   Informacije, pridobljene s sodelovanjem v razpravah, delu skupine, ad hoc skupin ali podskupin, se ne smejo razkriti, če so po mnenju Komisije zaupne.
   6.   Skupina, podskupina „šerpa“ in druge podskupine se navadno sestajajo v prostorih Komisije v skladu s postopki in časovnim razporedom, ki jih določi Komisija. Komisija zagotovi administrativne storitve. Sestankov skupine in njenih podskupin se lahko udeležujejo drugi zainteresirani uradniki Komisije.
   7.   Skupina sprejme svoj poslovnik na podlagi standardnega poslovnika, ki ga je sprejela Komisija.
   8.   Komisija lahko v izvirnem jeziku zadevnega dokumenta objavi, tudi na internetu, povzetke, sklepe, dele sklepov ali delovne dokumente skupine, kot tudi zapisnike ali poročila.
   Člen 6
   Prenehanje veljavnosti
   Ta sklep se uporablja do 1. novembra 2009. Komisija se o morebitnem podaljšanju odloči pred navedenim datumom prenehanja veljavnosti.

      V Bruslju, 28. aprila 2008

            Za Komisijo

         Günter VERHEUGEN

            Podpredsednik

      (1)  COM(2007) 374 konč., 4.7.2007.

      (2)  UL L 317, 3.12.2001, str. 1. Sklep, kakor je bil spremenjen s Sklepom 2006/548/ES, Euratom (UL L 215, 5.8.2006, str. 38).

      (3)  UL L 8, 12.1.2001, str. 1.